ประกาศคณะกรรมการกํากับตลาดทุน  
ที่ ทจ. 22/2559  
เรื่อง  รายการในหนังสือนัดประชุมผู้ถือหุ้นของบริษัทจดทะเบียน  
เพื่อขออนุมัติการออกและเสนอขายหลักทรัพย์  
(ฉบับที่ 2)  
                             

อาศัยอํานาจตามความในมาตรา 16/6 และมาตรา 89/27 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกความในข้อ 3 แห่งประกาศคณะกรรมการกํากับตลาดทุนที่ ทจ. 73/2558  เรื่อง  รายการในหนังสือนัดประชุมผู้ถือหุ้นของบริษัทจดทะเบียนเพื่อขออนุมัติการออกและเสนอขายหลักทรัพย์ ลงวันที่ 28 ตุลาคม พ.ศ. 2558  และให้ใช้ความต่อไปนี้แทน  
 “ข้อ 3   หนังสือนัดประชุมผู้ถือหุ้นของบริษัทจดทะเบียนเพื่อขออนุมัติการออกและเสนอขายหลักทรัพย์ดังต่อไปนี้ ให้อยู่ภายใต้บังคับแห่งประกาศนี้  แต่ไม่รวมถึงการออกและเสนอขายหลักทรัพย์ต่อกรรมการหรือพนักงานตามประกาศคณะกรรมการกํากับตลาดทุนว่าด้วยการนั้น  
(1)  หุ้นเพิ่มทุน ไม่ว่าจะเป็นการเสนอขายต่อผู้ถือหุ้น ต่อประชาชน หรือต่อบุคคลใด ๆ

(2)  หุ้นที่ออกใหม่เพื่อรองรับหลักทรัพย์อื่น เช่น ใบสําคัญแสดงสิทธิที่จะซื้อหุ้น ใบแสดงสิทธิในการซื้อหุ้นเพิ่มทุนที่โอนสิทธิได้ ใบแสดงสิทธิในผลประโยชน์ที่เกิดจากหลักทรัพย์ 

(3) หุ้นกู้แปลงสภาพที่เสนอขายต่อบุคคลในวงจํากัดตามประกาศว่าด้วยการเสนอขายตราสารหนี้

(4)  หุ้นกู้แปลงสภาพที่เสนอขายต่อผู้ลงทุนในต่างประเทศตามประกาศว่าด้วยการเสนอขายหุ้นกู้ในต่างประเทศ  ทั้งนี้ เฉพาะกรณีที่เป็นการเสนอขายต่อผู้ลงทุนในลักษณะเดียวกับการเสนอขายหุ้นกู้ต่อบุคคลในวงจํากัดตามประกาศว่าด้วยการเสนอขายตราสารหนี้”


ข้อ ๒ ให้ยกเลิกชื่อหมวด 1 รายการในหนังสือนัดประชุมผู้ถือหุ้นกรณีการออกและเสนอขายหุ้นเพิ่มทุนและหุ้นที่ออกใหม่เพื่อรองรับการใช้สิทธิตามใบสําคัญแสดงสิทธิที่จะซื้อหุ้นแห่งประกาศคณะกรรมการกํากับตลาดทุน ที่ ทจ. 73/2558  เรื่อง  รายการในหนังสือนัดประชุมผู้ถือหุ้นของบริษัทจดทะเบียนเพื่อขออนุมัติการออกและเสนอขายหลักทรัพย์ ลงวันที่ 28 ตุลาคม พ.ศ. 2558 และให้ใช้ความต่อไปนี้แทน


ข้อ ๓ ให้ยกเลิกความในข้อ 6 แห่งประกาศคณะกรรมการกํากับตลาดทุนที่ ทจ. 73/2558  เรื่อง  รายการในหนังสือนัดประชุมผู้ถือหุ้นของบริษัทจดทะเบียนเพื่อขออนุมัติการออกและเสนอขายหลักทรัพย์ ลงวันที่ 28 ตุลาคม พ.ศ. 2558  และให้ใช้ความต่อไปนี้แทน  
“ข้อ 6   หนังสือนัดประชุมผู้ถือหุ้นของบริษัทจดทะเบียนเพื่อขออนุมัติการออกและเสนอขายหุ้นต่อบุคคลในวงจํากัดในกรณีดังต่อไปนี้ ต้องมีข้อมูลตามที่กําหนดในข้อ 5 และที่กําหนดเพิ่มเติมในส่วนนี้

(1)  การออกและเสนอขายหุ้น ตามประกาศคณะกรรมการกํากับตลาดทุนว่าด้วยการอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจํากัด

(2)  การออกและเสนอขายหุ้นเพื่อรองรับการใช้สิทธิตามใบสําคัญแสดงสิทธิที่จะซื้อหุ้น ตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายใบสําคัญแสดงสิทธิที่จะซื้อหุ้นที่ออกใหม่และหุ้นที่ออกใหม่เพื่อรองรับใบสําคัญแสดงสิทธิ

(3)  การออกและเสนอขายหุ้นเพื่อรองรับใบแสดงสิทธิในผลประโยชน์ที่เกิดจากหลักทรัพย์อ้างอิงไทย ตามประกาศคณะกรรมการกํากับตลาดทุนว่าด้วยการเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย”


หมวด ๑ รายการในหนังสือนัดประชุมผู้ถือหุ้นกรณีการออกและเสนอขายหุ้น


ข้อ ๔ ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2559 เป็นต้นไป


ผู้มีอํานาจลงนาม -          ประกาศ  ณ วันที่ 13 มิถุนายน พ.ศ. 2559

 

                                                                (นายรพี  สุจริตกุล)  
                                                                     เลขาธิการ  
                                         สํานักงานคณะกรรมการกํากับหลักทรัพย์และตลาดหลักทรัพย์  
                                                                 ประธานกรรมการ  
                                                           คณะกรรมการกํากับตลาดทุน